Diari Oficial de la Generalitat Valenciana


Sumari del DOGV 9725, del 15-11-2023 (2023/11463)

RESOLUCIÓ de 31 d'octubre de 2023, del president de la Generalitat, en la condició de president de l'Alt Consell Consultiu en Investigació, Desenvolupament i Innovació de la Presidència de la Generalitat, per la qual nomena les persones titulars de la secretaria i de la secretaria adjunta d'aquest Alt Consell.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9725

Data del DOGV
:   15-11-2023

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2023/11999


Data del document
:   31-10-2023

Organisme emissor
:   Presidència de la Generalitat

Tipus de document
:   Resolució

Anàlisi jurídica

RESOLUCIÓ de 31 d'octubre de 2023, del president de la Generalitat, en la condició de president de l'Alt Consell Consultiu en Investigació, Desenvolupament i Innovació de la Presidència de la Generalitat, per la qual nomena les persones titulars de la secretaria i de la secretaria adjunta d'aquest Alt Consell. [2023/11361]  
El reglament de l'Alt Consell Consultiu en Investigació i Desenvolupament de la Presidència de la Generalitat (ACC I+D+i), aprovat pel Decret 136/2006, de 29 de setembre, i modificat pel Decret 31/2012, de 10 de febrer, tots dos del Consell, determina que «La Presidència de l'ACC I+D+i nomenarà les persones que hagen d'exercir la Secretaria i la Secretaria Adjunta, que en podran ser membres o personal al servei de la Generalitat», i que «en aquest últim cas, actuaran amb veu però sense vot». D'igual manera, i en el mateix article assenyalat, es prescriu que el nomenament i el cessament de les persones titulars serà publicat en el Diari Oficial de la Generalitat Valenciana.  
Mitjançant el Decret 13/2019, de 15 d'octubre, del president de la Generalitat, es van nomenar, com a titulars de la Secretaria i de la Secretaria Adjunta de l'Alt Consell Consultiu en Investigació, Desenvolupament i Innovació de la Presidència de la Generalitat, les persones titulars de la Direcció General de Coordinació del Diàleg Social i de la Direcció General d'Anàlisi i Polítiques Públiques, respectivament.  
En la nova estructura orgànica bàsica de la Presidència i de les conselleries de la Generalitat, aprovada pel Decret 112/2023, de 25 de juliol, del Consell, no existeix cap de les direccions generals les persones titulars de les quals ocupaven la Secretaria i la Secretaria Adjunta de l'ACC I+D+i, raó per la qual cal efectuar els nomenaments oportuns.  
  
Pel que s'ha exposat anteriorment, i de conformitat amb el que disposa l'article 10, apartat 3, del Reglament de l'Alt Consell Consultiu en Investigació, Desenvolupament i Innovació (ACC I+D+i), aprovat pel Decret 136/2016, de 29 de setembre, del Consell, i modificat pel Decret 21/2012, de 10 de febrer, així mateix del Consell, i d'acord amb el que estableix l'article 1, apartat 2.a, del reglament referit, segons el qual correspon la presidència de l'Alt Consell Consultiu en Investigació, Desenrotllament i Innovació a qui tinga la Presidència de la Generalitat, resolc:  
  
Primer. Nomenaments  
1. Nomenar Santiago Lumbreras Peláez, en la seua condició de secretari autonòmic de Relacions Institucionals i Transparència, com a titular de la Secretaria de l'Alt Consell Consultiu en Investigació, Desenvolupament i Innovació de la Presidència de la Generalitat.  
2. Nomenar Manuel Argüelles Linares, en la seua condició de director general d'Energia i Mines, com a titular de la Secretaria Adjunta de l'Alt Consell Consultiu en Investigació, Desenvolupament i Innovació de la Presidència de la Generalitat.  
  
Segon. Efectes  
El que disposa la present resolució tindrà efecte des del dia de la seua signatura.  
  
València, 31 d'octubre de 2023.- El president de l'Alt Consell Consultiu en Investigació, Desenvolupament i Innovació de la Presidència de la Generalitat: Carlos Mazón Guixot.